මෙම පද්ධතිය ඉදිරි පැය 12 තුලදී චණ්ඩ සුළි කුණාටුවක් දක්වා වර්ධනය වී ඊළඟ පැය 24 තුල ඉතා චණ්ඩ සුළි කුණාටුවක් බවට පත්වනු ඇති බව අපේක්ෂා කළ හැකි බව එම දෙපාර්තමේන්තුව පවසනවා.මෙම පද්ධතිය මැයි මස 01 වන දින දක්වා නැගෙනහිර වෙරළට ඔබ්බෙන් වයඹ දෙසට ගමන් කර ඉන්පසුව ක්‍රමයෙන් නැවත හැරී ඊසාන දෙසට ගමන් කරනු ඇති බවයි විශ්වාස කෙරෙන්නේ.එම දෙපාර්තමේන්තුව වැඩිදුරටත් පවසන්නේ දිවයිනේ බොහෝ ප්‍රදේශවල තද සුළං සහ තද වැසි තත්වයන් අද (29) සහ හෙට (30) දිනයන් වලදී පවතිනු ඇති බවයි.අද (29) දිනයේ දී දිවයින හරහා විශේෂයෙන් උතුරු, උතුරුමැද, වයඹ සහ දකුණු පළාත්වලත් ත්‍රිකුණාමලය සහ අම්පාර දිස්ත්‍රික්කවලත් පැයට කිලෝමීටර් 60ක තද සුළං දක්වා බලාපොරොත්තු විය හැකි බව සඳහන්.දිවයිනේ බොහෝ ප්‍රදේශවල විටින් විට වැසි හෝ ගිඟුරුම් සහිත වැසි ඇති විය හැකි අතර සබරගමුව, මධ්‍යම, දකුණු, බස්නාහිර සහ වයඹ පළාත්වල සහ මන්නාරම දිස්ත්‍රික්කයේ ඇතැම් ස්ථානවලට මිලිමීටර් 150 ට වැඩි ඉතා තද වර්ෂාපතනයන් ද සෙසු පළාත්වල මිලිමීටර් 100ක පමණ තද වර්ෂාපතනයන් ඇති විය හැකි බව එම දෙපාර්තමේන්තුව අද (29) උදෑසන නිකුත් කළ නිවේදනයේ දැක්වෙන්නේ.